Вигенин: Младите хора трябва да чувстват сигурност, за да останат
0|2175|20.03.2017
”Казват, че младите нямали отношение към политиката, но аз съм сигурен, че всеки един от Вас живее в реалния свят и разбира, че страната ни наистина е на кръстопът. За съжаление регионът изостава, обезлюдява се и не е направено достатъчно, за да се чувстват сигурни и спокойни младите хора да градят бъдещето си тук.” Това заяви водачът на листата на БСП в Ямбол Кристиан Вигенин.„Нека докажем, че можем да успеем и тук! Аз ще бъда до Вас, Вие ще почувствате, че в парламента има човек, на когото винаги можете да се обадите, за да потърсите помощ или с конкретно предложение или идея, която заедно да реализираме", заяви още Вигенин.
Съревнование за снимка (селфи) с Кристиан Вигенин, която ще събере най-много харесвания във Фейсбук, обявиха младежи на среща с водача на листата на "БСП за България". Интересът към младежкия форум бе голям, защото младите хора на Ямбол искат да видят както града си, така и България променящи се към по-добро. Те се снимаха с водача на червената листа, за да покажат, че са готови за промяната, която ще дойде заедно с пролетта и бюлетина номер 10.